open-index/open-wikipedia-markdown huggingface dataset:
Ռամին Մամեդով

**Ռամին Ալեմշահ օղլու Մամեդով** (, ), Ադրբեջանի կրոնական կազմակերպությունների հետ աշխատանքի պետական ​​կոմիտեի նախագահ (2024 թվականից), Ադրբեջանի Ազգային ժողովի 6-րդ գումարման պատգամավոր, Ադրբեջանի սփյուռքի հետ աշխատանքի պետական ​​կոմիտեի նախագահի տեղակալ (2016-2020 թվականներ), Լեռնային Ղարաբաղում բնակվող հայ բնակիչների հետ կապերի համար պատասխանատու անձ (2023 թվականից)։

## Կենսագրություն
Ռամին Մամեդովը ծնվել է 1979 թվականի փետրվարի 17-ին Մարտակերտ քաղաքում։ 1985-1992 թվականներին սովորել է թիվ 2 միջնակարգ դպրոցում, ապա ուսումը շարունակել Բաքվում։ Ավարտել է Բաքվի պետական ​​համալսարանի միջազգային իրավունքի և միջազգային հարաբերությունների ֆակուլտետը։ Այնուհետ ավարտել է միջազգային հարաբերությունների ֆակուլտետի մագիստրատուրան։

2013 թվականին եղել է Հարվարդի համալսարանի Քենեդու պետական ​​կառավարման դպրոցի կազմակերպած «Զարգացող առաջնորդներ» հատուկ ծրագրի մասնակից։

Տիրապետում է անգլերենին և ռուսերենին։ Ամուսնացած է, ունի 1 երեխա։

## Աշխատանքային գործունեություն
* 2001-2002 թթ. - ԱՀ մշակույթի նախարարության մասնագետ,
* 2002-2009 թթ. - Արտերկրում ապրող ադրբեջանցիների հետ աշխատանքի պետական ​​կոմիտեի մասնագետ, նախագահի օգնական, բաժնի վարիչ,
* 2009–2016 թթ. - Սփյուռքի հետ աշխատանքի պետական ​​կոմիտեի նախագահի օգնական, աշխատակազմի ղեկավարի տեղակալ,
* Ադրբեջանի նախագահ Իլհամ Ալիևի 2016 թվականի մայիսի 12-ի թիվ 2040 հրամանով Ռամին Մամեդովը նշանակվել է Սփյուռքի հետ աշխատանքի պետական ​​կոմիտեի նախագահի տեղակալ։
* 2020 թվականի փետրվարի 9-ին կայացած արտահերթ խորհրդարանական ընտրությունների ժամանակ Ռամին Մամեդովը եղել է պատգամավորի թեկնածու։ Դարձել է պատգամավոր՝ ստանալով 12677 ձայն։  2020 թվականի մարտի 9-ին Ալիևի թիվ 1908 հրամանով Մամեդովն ազատվել է Սփյուռքի հարցերով պետական ​​կոմիտեի նախագահի տեղակալի պաշտոնից՝ Ադրբեջանի նախագահ պատգամավոր ընտրվելու պատճառով։
* 2023 թվականի մարտի 1-ին Մամեդովը նշանակվել է Ղարաբաղում բնակվող հայ բնակիչների հետ կապերի պատասխանատու։ Իլհամ Ալիևի՝ 2024 թվականի ապրիլի 8-ի հրամանագրով նշանակվել է ԱՀ կրոնական կազմակերպությունների հետ աշխատանքի պետական ​​կոմիտեի նախագահ։

## Ծանոթագրություններ
Դեհդաշտ

**Դեհդաշտ** (), քաղաք Իրանի հարավ-արևմուտքում, Քոհգիլուե և Բոյեր Ահմադ օսթանում։ Հանդիսանում է Քոհգիլուե շահրեստանի վարչական կենտրոնը։ Վերջին մարդահամարի տվյալներով քաղաքի բնակչությունը կազմում է ։

Գտնվում է Քոհգիլուե և Բոյեր Ահմադ օսթանի արևմտյան մասում, օսթանի վարչական կենտրոն Յասուջից մոտ 92 կմ արևմուտք։ Տեղադրված է արևմտյան Զագրոսի լեռնային շրջանում, ծովի մակարդակից 828 մ բարձրության վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 57 036 մարդ, որոնք կազմում էին 14 009 տնտեսություն։ Դեհդաշտը Քոհգիլուե և Բոյեր Ահմադ օսթանի բնակչությամբ երրորդ ամենախոշոր քաղաքն է օսթանի վարչական կենտրոն Յասուջից և Դոգոնբադանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում լոռեր են։

## Ծանոթություններ

Կատեգորիա:Իրանի աշխարհագրություն
Կատեգորիա:Իրանի քաղաքներ
Մելանի Բատկովսկի

**Մելանի Բատկովսկի** (գերմաներեն՝ *Melanie Batkowski.* ), ավստրիացի մարզիկ-սահնակորդուհի։ Մասնագիտացել է բնական սահուղիներով սահքի մրցաձևում։ Մրցումների մասնակցել է 2004 թվականից։ Միջազգային մրցասպարեզում հանդես է եկել 2005 թվականից, աշխարհի և Եվրոպայի պատանեկան առաջնություններում տիրացել երկուական ոսկե և մեկ արծաթե մեդալի։ Ավստրիայի հնգակի չեմպիոնուհի է մեկտեղանոց սահնակով սահքի մրցաձևում։ Բնական սահուղիներում անցկացված աշխարհի մեծահասակների առաջնություններում նվաճել է երկու ոսկե (խառը թիմով՝ 2005 թ., 2007 թ.), երկու արծաթե (խառը թիմով՝ 2009 թ., 2011 թ.) և մեկ բրոնզե մեդալ (կանանց մեկտեղանոց սահնակով սահքի մրցաձևում՝ 2007 թ.)։

Բատկովսկին ոսկե մրցապարգև է նվաճել նաև խառը թիմային մրցաձևում բնական սահուղում FIL-ի Եվրոպայի 2010 թվականի առաջնությունում , որն անց է կացվել Ավստրիայի Սենտ Սեբաստիան քաղաքում։ Բացի այդ, Նա հաղթել է աշխարհի գավաթի խաղարկության երկու մրցափուլում, ևս հինգ անգամ գրավել է երրորդ տեղը՝ ընդհանուր հաշվարկով։ Նրա ավագ եղբայրները՝ Ռոբերտը և Ֆլորիանը, նույնպես սահնակորդ մարզիկներ են։

## Կառավարական պարգևներ

Ավստրիայի Հանրապետությանը մատուցած ծառայությունների համար ոսկե մեդալ, 2005 թ.

## Ծանոթագրություններ

* FIL-Luge պրոֆիլը
* Բնական ուղու աշխարհի առաջնության արդյունքներ. 1979-2007 թթ

## Արտաքին հղումներ

* Batkowski Racing Team
* Melanie Batkowski beim Österreichischen Rodelverband 
* Melanie Batkowski at the International Luge Federation

Կատեգորիա:Ապրող անձինք
Կատեգորիա:1989 ծնունդներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Ֆարիդ Ահմադով

**Ֆարիդ Թուրաբ օղլու Ահմադով** (, ), 2024 թվականից Ադրբեջանի Հանրապետության արդարադատության նախարար, 2022-2024 թվականներին՝ Ադրբեջանի թվային զարգացման և տրանսպորտի փոխնախարար, 2021-2022 թվականներին՝ թվային զարգացման և տրանսպորտի նախարարի խորհրդական, 2015–2017 թվականներին Ադրբեջանի համալսարանի ռեկտոր, ՄԱԿ-ի մարդու իրավունքների կոմիտեի անդամ, իրավագիտության փիլիսոփայության դոկտոր։

## Կենսագրություն
Ֆարիդ Ահմադովը ծնվել է 1979 թվականի հուլիսի 14-ին Բաքվում։ 1996 թվականին ավարտել է Բաքվի թիվ 43 միջնակարգ դպրոցը։

2000 թվականին Բաքվի պետական ​​համալսարանի միջազգային իրավունքի ֆակուլտետում ստացել է բակալավրի, իսկ 2002 թվականին՝ մագիստրոսի աստիճան։

2002-2003 թվականներին Մեծ Բրիտանիայի Էսեքսի համալսարանում ստացել է միջազգային իրավունքի մագիստրոսի աստիճան։ Այնտեղ Ահմադովը կրթությունն ստացել է «British Chevening» կրթաթոշակով։

2004 թվականին դարձել է Փիլիսոփայության և իրավունքի ինստիտուտի ասպիրանտ, իսկ 2009 թվականին՝ Ադրբեջանի նախագահին առընթեր բարձրագույն ատեստավորման հանձնաժողովի որոշմամբ շնորհվել է իրավագիտության փիլիսոփայության դոկտորի գիտական ​​աստիճան։

2016 թվականին Օքսֆորդի համալսարանում ստացել է իրավագիտության դոկտորի կոչում։

2021 թվականին աշխատել է որպես թվային զարգացման և տրանսպորտի նախարարի խորհրդական, իսկ 2022 թվականին՝ թվային զարգացման և տրանսպորտի նախարարի տեղակալ։

2024 թվականի փետրվարի 27-ին նշանակվել է Ադրբեջանի արդարադատության նախարար։

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Ալիսա Բուխինգեր

**Ալիսա Թերեզա Բուխինգեր** (գերմաներեն՝ *Alisa Theresa Buchinger.* ), ավստրիացի կարատեիստուհի։ 2016 թվականին Ավստրիայի Լինց քաղաքում  անցկացված կարատեի աշխարհի առաջնությունում  ոսկե մեդալ է նվաճել կանանց կումիտե մրցաձևում, 68կգ քաշային կարգում։:  2015 և 2017 թվականներին էլ հռչակվել է Եվրոպայի չեմպիոնուհի։ Բազմիցս արժանացել է արծաթե և բրոնզե մրցապարգևների։

## Կարիերա
2011 թվականին Շվեյցարիայի Ցյուրիխ քաղաքում կայացած կարատեի Եվրոպայի առաջնությունում կանանց կումիտե  մրցաձևի 61 կգ քաշային կարգում Բուխինգերը նվաճեց բրոնզե մեդալներից մեկը: Այդ նույն մրցաձևում, բայց արդեն 68 կգ քաշային կարգում նա ևս մեկ բրոնզե մեդալ  նվաճեց երեք տարի անց գերմանական Բրեմեն քաղաքում կայացած կարատեի աշխարհի առաջնությունում։ Բուխինգերը հանդես է եկել նաև կանանց թիմային կումիտե մրցաձևում։

2015 թվականին Ադրբեջանի մայրաքաղաք Բաքվում անցկացված Եվրոպական խաղերում նա արժանացավ  արծաթե մեդալի՝ եզրափակչում պարտվելով Ադրբեջանը ներկայացնող Իրինա Զարեցկային։ Եվս մեկ արծաթե մեդալի տիրացավ 2016 թվականին Պորտուգալիայի Բրագա քաղաքում կայացած  կարատեի աշխարհի համալսարանական առաջնությունում։ 2017 թվականին Լեհաստանի Վրոցլավ քաղաքում անցկացված  Համաշխարհային խաղերում Բուխինգերը դարձյալ արծաթե մեդալ նվաճեց կանանց կումիտե մրցաձևում, 68 կգ քաշային կարգում. եզրափակչում պարտվեց ալժիրցի Լամյա Մաթուբին։

2021 թվականի հունիսին Բուխինգերը մասնակցեց Ֆրանսիայի Փարիզ քաղաքում անցկացված օլիմպիական որակավորման մրցաշարին ՝ հույս ունենալով 2020 թվականի ամառային օլիմպիական խաղերի ուղեգիր նվաճել, սակայն առաջին իսկ գոտեմարտը տանուլ տվեց և դուրս մնաց մրցապայքարից։ 2021 թվականի նոյեմբերին էլ Արաբական Միացյալ Էմիրությունների Դուբայ քաղաքում անցկացված կարատեի աշխարհի առաջնությունում պարտվեց բրոնզե մեդալի համար պայքարում։

Բուխինգերին չհաջողվեց մեդալ նվաճել նաև 2022 թվականին Թուրքիայի Գազիանթեփ քաղաքում անցկացված կարատեի Եվրոպայի առաջնությունում, որտեղ նա հանդես եկավ կանանց թե՛ անհատական, թե՛ թիմային կումիտե մրցաձևում Ամիսներ անց ամերիկյան Բիրմինգհեմ քաղաքում կայացած Համաշխարհային խաղերում նա կարողացավ տիրանալ արծաթե մեդալի կանանց 68 կգ քաշային կարգում::

## Ձեռքբերումներ

## Ծանոթագրություններ

## Արտաքին հղումներ
* Ալիսա Բուխինգերի պաշտոնական կայքէջը 

Կատեգորիա:1992 ծնունդներ
Կատեգորիա:Աշխարհի չեմպիոններ
Կատեգորիա:Ապրող անձինք
Կատեգորիա:Եվրոպայի չեմպիոններ
Կատեգորիա:Մարզիկներ այբբենական կարգով
Կատեգորիա:Մարզուհիներ
Ֆերենա Էբերհարդտ

**Վերենա Էբերհարդտ** (,  ), ավստրիացի մարզիկ-հեծանվորդուհի։ Մասնագիտացել է հեծանվահրապարակային և խճուղային հեծանվավազքում։ Ներկայումս հանդես է գալիս կանանց մայրցամաքային թիմի՝ UCI Women's Continental Team-ի կազմում։ Միջազգային մրցումներում ներկայացնում է Ավստրիան։ 2019 թվականին Եվրոպական խաղերում արժանացել է արծաթե մեդալի։

## Ձեռքբերումներ
### Հեծանվահրապարակային հեծանվավազք

### Խճուղային հեծանվավազք
; 2021 թ.
: 2  Ավստրիայի խճուղային հեծանվավազքի առաջնության չեմպիոնուհի

## Ծանոթագրություններ

Կատեգորիա:Ավստրիացի մարզիկներ
Ռաֆայել Խաչատրյան

**Ռաֆայել Բագրատի Խաչատրյան** (1964 թվական, հունիսի 23, Մարտակերտ,1991 թվական, նոյեմբերի 16, Ծամձոր), հայ հոգևորական գործիչ, ազատամարտիկ, Արցախյան ազատամարտի մասնակից։

## Կենսագրություն
 1988 թվականին Ղարաբաղյան ազգային-ազատագրական պայքարի առաջին տարիներին Մարտակերտում առաջամարտիկների շարքերում երևաց Ռաֆայել Խաչաչրյանը՝ քահանայի փարաջայով։ Նա Ն․ Հոռաթաղի եկեղեցու սարկավագն էր։

 Ռաֆոյի (այդպես գիտեին նրան Ղարաբաղում) հայրը՝ Բագրատը, Հայրենական Մեծ պատերազմի հաշմանդամ էր։

 Ավարտելով տեղի միջնակարգ դպրոցը՝ Ռաֆոն մտավ էջմիածնի հոգևոր ճեմարանը։

 Երբ նա ընդունվեց ճեմարան, շատերն այն դիտեցին տարօրինակություն, ու աշխատեցին մոռանալ նրան։

## Գործունեություն
 1987 թվականին նա ճեմարանում ուսումը ձևակերպեց հեռակա և մեկնեց Արցախ։

Վլադիմիր Բալայանը Մարտակերտի գյուղերի պաշտպանության համար ստեղծել էր  գրոհայինների ջոկատ։ Այդ ջոկատի շարքերում Ռաֆոն 1990 թվականի ձմռանը մեկնեց Շահումյան։

 Ռաֆոն մասնակցում էր Բուզլուխ, Էրքեջ, Մանաշիդ գյուղերի ազատագրմանը։ Այդտեղ նա հանդիպեց Լեոնիդ Ազգալդյանին, որի հետ եկած տղաները լրջորեն օգնեցին արցախցիներին։

 Ռաֆոյին 1991թվականի գարնանը տեսան Գյուլիստանում ու Գետաշենում։ 1991 թվականի աշնանը, նա իր ջոկատի հետ օգնության հասավ մարտնչող հադրութեցիներին։ Նրանք մեկը-մյուսի ետևից ազատագրեցին 11 գյուղ։

## Ճակատագրական պայքար
 Ռաֆոյի համար ճակատագրական դեր ունեցավ Ծամձոր գյուղի ազատագրումը։ Ռաֆոն զոհվեց այդ կռվում, իսկ նրան կրակողները գյուղի վերջին տանը գերվեցին (3 թուրք, 2-ը աղջիկ՝ բանասերներ)։

Ռաֆոյի հետ զոհվեց Սամոն՝ Սամանդար Անտոնյանը։

Նրան թաղեցին **«Թազա խաչ»** լեռան լանջին։

Նա պարգևատրվեց **«[[Արցախի Հանրապետության Մարտական խաչ 2-րդ աստիճանի շքանշան]]»**  շքանշանով։

## Ցիտատներ, խոսքեր
**«Մի՞թե տանուլ ենք տալիս ազատագրական պայքարը։ Մի՞թե ուրիշ ելք չկա»։**

**«Թող սուրբ Էջմիածնում կարգազուրկ անեն ինձ, թող երկանային ուժերը պատժեն ինձ, բայց ես չեմ կարող հեռու մնալ արդարացի պայքարից, անտրբեր դիտել իմ ազգի ողբերգությունը։ Ես երդվել եմ ու պիտի կռվեմ հայրենիքի ազատագրության համար։ Ի զեն հայ քաջորդիների։ Ոչ ոք մեզ ազատագրություն չի պարգևի։ Այն մենք պետք է նվաճենք զենքով։ Ուրիշ ճանապարհ չկա»։**

 Ելույթներից մեկի ժամանակ Ռաֆոն ծառս ելավ Աստծո դեմ, ասելով, թե ինչպես է պատահել, որ աշխարհում ամենքի կողմից հալածված հային, պաշտպան չկանգնեց ինքը՝ երկնային Տերը։

Այս հարցին պատասխանեց ինքը՝ հանդուգն քահանան․ **«Տերը ոչինչ չի կարող անել, եթե մենք՝ հայերս բոլոր միջոցներով չպաշտպանեցինք ապրելու մեր իրավունքը»։**

## Ծանոթագրություններ
Լիզա Շուլտե

**Լիզա Շուլտե** (գերմաներեն՝ *Lisa Schulte.* ), ավստրիացի մարզիկ-սահնակորդուհի։

## Կենսագրություն
Յանկինգում 2021-22 մրցաշրջանի առաջին մրցասահքում Շուլտեն գրավեց երրորդ տեղը և իր կարիերայում առաջին անգամ հայտնվեց անհատական պոդիումին՝ պատվո հարթակին։

Նա Մադլեն Էգլի և Հաննա Պրոկի հետ ընդգրկվեց ավստրիացի սահնակորդուհիների օլիմպիական  հավաքականում՝  2022 թվականի ձմեռային օլիմպիական խաղերին մասնակցելու համար։ Այդ խաղերն անցկացվեցին Ավստրիայում, և այստեղ Լիզան մրցասահքն ավարտեց վեցերորդ արդյունքով (+1,431 վրկ)։ Հաղթող հռչակվեց Նատալի Գայզենբերգերը։ Ավստրիացի սահնակորդուհիների վերոնշյալ եռյակից թիմային փոխանցումավազքի համար ընտրվեց Մադլեն Էգլը։

Լիզա Շուլտեն 2024 թվականին Ալթենբերգում անցկացված աշխարհի առաջնությունում նվաճեց չեմպիոնուհու տիտղոսը մեկտեղանոց սահնակներով սահքի մրցումներում։

Լիզայի եղբայր Բաստիանը նույնպես մարզիկ-սահնակորդ է։

## Ծանոթագրություններ

## Արտաքին հղումներ
* Լիզա Շուլտեն սահնակասահքի ավստրիական ասոցիացիայի կայքում 
* Լիզա Շուլտեն սահնակասահքի միջազգային ֆեդերացիայի ( FIL ) կայքում

Կատեգորիա:2000 ծնունդներ
Կատեգորիա:Աշխարհի չեմպիոններ
Կատեգորիա:Ապրող անձինք
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Պալացցի դա Մուլա Մորոզինի ի Չենտանի Մորոզինի

**Պալացցի դա Մուլա Մորոզինի ի Չենտանի Մորոզինի** (), հարակից երկու ''պալացցոներ'' (պալատներ) Վենետիկի Դորսոդուրո պատմական շրջանում, Մեծ ջրանցքի (*Գրանդ Կանալ*) վրա, Պալացցո Բարբարիգոյի և Կա’ Բիոնդետտիի միջև, Կամպո Սան Վիոյի հարևանությամբ։

## Պատմություն
[ձախից|մինի|Պալացիի դա Մուլա Մորոզինի ի Չենտանի Մորոզինի, [Կլոդ Մոնեի կտավ, 1908 թվական]]
Երկու կառույցներն ի սկզբանե պատկանել են վենետիկյան ազնվական Մորոզինի ընտանիքին։ Ավելի հինը 15-րդ դարում կառուցված Պալացցո դա Մուլա Մորոզինին է։ Սա Անինա Մորոզինիի նստավայրն էր. նա պալատը դարձրեց ազնվականության, արվեստագետների և քաղաքական գործիչների հանդիպման վայր։ Մասնավորապես այստեղ է այցելել Գերմանիայի վերջին կայսր Վիլհելմ II-ը։

Պալացցո Չենտանի Մորոզինին կից կառուցվել է ավելի ուշ։ Շենքերը միմյանց հետ կապված են ներքին անցումով։

## Հետաքրքիր փաստեր
Երկու պալացցոները պատկերված են ֆրանսիացի հայտնի նկարիչ Կլոդ Մոնեի՝ 1908 թվականին այստեղ արված կտավում։

Կոռուպցիայի դեմ պայքարի հիմնադրամի հետաքննության համաձայն՝ Պալացցո դա Մուլա Մորոզինին (կամ դրա մի մասը), ինչպես և հարևան Պալացցո Բարբարիգոն, պատկանում է ռուս դիրիժոր, Սանկտ Պետերբուրգի Մարիինյան թատրոնի գեղարվեստական ղեկավար և գլխավոր տնօրեն Վալերի Գերգիևին։

## Տես նաև
* Վենետիկի պալատների ցանկ

## Գրականություն
* 
* Marcello Brusegan. *La grande guida dei monumenti di Venezia*. Newton & Compton, Rom 2005. ISBN 88-541-0475-2.
* *Guida d’Italia – Venezia*. 3. Auflage. Touring, Mailand 2007. ISBN 978-88-365-4347-2.
* Marcello Brusegan. *I palazzi di Venezia*. Newton & Compton, Rom 2007. ISBN 88-541-0475-2.

## Ծանոթագրություններ

Կատեգորիա:Վենետիկի պալատներ
Խարկովի հեռուստաաշտարակ

**Խարկովի հեռուստաաշտարակ** (  ), Խարկով քաղաքում գտնվող 240,7 մ բարձրությամբ մետաղական տարածական վանդակավոր ազատ կանգնած բարձրահարկ կառույց։

Խարկովի ամենաբարձր շենքն էր և հինգերորդ ամենաբարձր հեռուստաաշտարակը Ուկրաինայում։ Հանրապետությունում նրանից բարձր են Կիևի (385 մ), Դոնեցկի  (360,5 մ), Վիննիցայի (354 մ), Նովոդնիստրովսկի հեռուստաաշտարակից (245,5 մ)  հեռուստաաշտարակները։

Գտնվում է Ալեքսեյ Դերևյանկո փողոցից հինգ հարյուր մետր հեռու Խարկովի անտառային այգու խորքում։

2024 թվականի ապրիլի 22-ին Ուկրաինա ռուսական ներխուժման ժամանակ այն մասամբ ոչնչացվել է ռուսական հրթիռային հարձակման հետևանքով։

## Նկարագրություն
մինի|281x281px|Խարկովի հեռուստաաշտարակ մայրամուտին
Կառույցը վանդակապատ հատվածային աշտարակ է։ Վանդակապատ առանցքը սկսվում է հիմքից, իսկ կառույցի հիմքը «գրկում է» առանցքը։ Այս կառուցվածքը հարմար է մոնտաժի համար։ Կենտրոնական առանցքի և հիմքի միջև կապերը զգալիորեն պարզեցված են։

Խարկովի հեռուստաաշտարակը բաղկացած է կրող գոտիներից; աշտարակի պարագծային գոտիները միացնող պահանգներից։ Դիֆրագմները և շեղամույթների տարրերը, կազմում են ուղղահայաց հարթություններում տեղակայված հարթ ֆերմաներ։ Այս հարթություններն անցնում են աշտարակի իրար հաջորդող լայնակի գոտիների առանցքներով։ Ընդ որում, նման հաջորդակ

անությունը փոխվում է աշտարակի յուրաքանչյուր հատվածում իր բարձրությամբ, աշտարակի յուրաքանչյուր երկու հարակից հատվածներում, որոնցով անցնում են նշված ուղղահայաց հարթությունները։
Աշտարակի կառուցվածքը տարբերվում է նրանով, որ գոտիների՝ որոնցով անցնում են հարթ ֆերմերները, նյութի ծախսը նվազեցնելու համար, հաջորդում են միմյանց  աշտարակի բարձրությամբ հարակից հատվածներում։

Վեցանկյուն աշտարակի դիաֆրագմաները պարունակում են տարրեր, որոնք ապահովում են կառուցվածքի երկրաչափական անփոփոխությունը։ Դիաֆրագմաները ունեն փոքր քանակությամբ տարրեր։ Դիֆրագմայի տարրերի կրող հզորությունը օգտագործվում է, երբ աշտարակը աշխատում է հորիզոնական ծանրաբեռնվածության տակ։

## Շինարարություն
Հեռուստատեսության կենտրոնի ամբողջ համալիրը շահագործման է հանձնվել 1981 թվականի դեկտեմբերի 12-ին։ 1981 թվականին խորհրդային պրակտիկայում առաջին անգամ ՄԻ-10Կ բեռնատար ուղղաթիռի օգնությամբ տեղադրվել են Խարկովի հեռուստաաշտարակի սնուցող-վերելակային հորանի կառուցվածքները՝ սկսած 158 մ բարձրությունից։ Ուղղաթիռի միջոցով կառույցի տեղադրումը տևել է ընդհանուր առմամբ 3 ժամ թռիչք 10 օրվա ընթացքում։

## Վնասում և ավերում
մինի|264x264px|Աշտարակի բեկորը հրթիռակոծությունից հետո
2022 թվականի մարտի 6-ին ռուսական Սու-34 ռմբակոծիչը երկու ռմբակոծություն է իրականացրել հեռուստաաշտարակի վրա։ Աշտարակի հենարանները վնասվել են և այն որոշ ժամանակով չի գործել, սակայն գոյատևել է։

2024 թվականի ապրիլի 22-ին ռուսական հրթիռային հարձակումից հետո աշտարակը երկու կես է եղել։ Տուժածներ չկան, սակայն թվային հեռուստատեսային ազդանշանի խափանումներ են եղել։

## Ծանոթագրություններ

Կատեգորիա:1980-ականների ճարտարապետություն
Կատեգորիա:1981 կառուցումն ավարտված շենքեր և կառույցներ
Կատեգորիա:1981 հիմնադրումներ Ուկրաինայում
Կատեգորիա:Հեռուստատեսային աշտարակներ
Կատեգորիա:Ուկրաինայի շենքեր և կառույցներ
Բանդար Կանգան

**Բանդար Կանգան** (), նավահանգստային քաղաք Իրանի հարավում, Բուշեհր օսթանում։ Հանդիսանում է Կանգան շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Քաղաքը գտնվում է Բուշեհր օսթանի հարավային մասում, վարչական կենտրոն Բուշեհրից մոտ 165 կմ հարավ-արևելք` Պարսից ծոցի ափին։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 60 187 մարդ, որոնք կազմում էին 19 225 տնտեսություն։
Բանդար Կանգանը Բուշեհր օսթանի բնակչությամբ չորրորդ ամենախոշոր քաղաքն է Բուշեհրից, Բորազջանից և Բանդար Գանավեից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչերը հիմնականում պարսկերենի` *կանգունի* կոչվող տեղական բարբառով խոսող պարսիկներ են, բնակվում են նաև արաբներ։

## Ծանոթագրություններ

Կատեգորիա:Բուշեհրի նահանգ
Կատեգորիա:Իրանի քաղաքներ
Տիրան Սարգսյան

**Տիրան Արտակի Սարգսյան** (, ), բուլղարահայ նկարիչ։

## Կենսագրություն
Տիրան Սարգսյանը ծնվել է 1894 թվականին Սիլիստրայում։ Սովորել է Սվիշտովի առևտրային միջնակարգ դպրոցում։ Նրա նկարչության ուսուցիչը Վլադիմիր Դիմիտրով-Մայիստորան էր։

Դրանից հետո նա աշխատել է Փարիզում, ինչի պատճառով էլ նրա ստեղծագործության մեջ զգացվում է ֆրանսիական իմպրեսիոնիզմի ազդեցությունը։

1937 թվականից հաստատվել է Սոֆիայում։ Բուլղարացի նկարիչների միությունում նա զբաղեցրել է Միության հիմնադրամի հաշվապահության գլխավոր հաշվապահի, Մշակույթի աշխատողների ակումբի գործարար խորհրդի քարտուղարի և ակումբի կառավարման խորհրդի անդամի պաշտոնները։

Բուլղարիայի Ժողովրդական Հանրապետության Ազգային ժողովի նախագահությունը նրան պարգևատրել է «Կյուրեղ և Մեթոդիոս» 2-րդ աստիճանի շքանշանով։

Մահացել է 1969 թվականին, Սոֆիայում։

Նրա անձնական արխիվը պահվում է Կենտրոնական պետական արխիվի 1787K ֆոնդում։ Այն բաղկացած է 1899 - 1977 թվականների 29 արխիվային միավորից։

## Ծանոթագրություններ

Կատեգորիա:Բուլղարահայ նկարիչներ
Դամասկոսի բորսա

**Դամասկոսի բորսա** (, ), ֆոնդային բորսա, որը գտնվում է Սիրիայի մայրաքաղաք Դամասկոսում։ Հիմնադրվել է 2009 թվականին և հանդիսանում է միակ ֆոնդային բորսան Սիրիայում։ Դամասկոսի ֆոնդային բորսան անդամակցում է Եվրո-ասիական ֆոնդային բորսաների դաշնությանը և բորսաների արաբական դաշնությանը։

## Պատմություն
Բորսայի բացման նախապատրաստական աշխատանքներն սկսվել են 2008 թվականին, միաժամանակ ստեղծվել է բորսայի կայքը։ Առաջին պաշտոնական աճուրդն սկսվել է 2009 թվականի մարտի 10-ին՝ երեքշաբթի օրը։ Այն ժամանակ բորսայում վաճառվում էր 6 բաժնետոմս, պատրաստվում էին տեղաբաշխման ևս 4-ը։ Արդեն 2009 թվականի ապրիլին Դամասկոսի բորսան դարձել է Արաբական բորսաների ֆեդերացիայի անդամ։

Արժույթի միջազգային հիմնադրամի տվյալներով՝ 2011 թվականի մարտից, երբ սկսվել է քաղաքացիական պատերազմը, մինչև 2012 թվականի մայիսը սիրիական ֆունտի արժեքը նվազել է 45%-ով, իսկ Դամասկոսի ֆոնդային բորսայի ինդեքսը՝ գրեթե 40%-ով։

Ներկայումս Դամասկոսի բորսայում վաճառվում են ավելի քան երկու տասնյակ ընկերությունների արժեթղթեր, հիմնականում բանկեր, ֆինանսական և ապահովագրական կազմակերպություններ, բայց կան նաև արդյունաբերական և գյուղատնտեսական ընկերություններ, սպասարկման և հեռահաղորդակցության ոլորտի ընկերություններ։

2021 թվականի փետրվարին Դամասկոսի ֆոնդային բորսայի ինդեքսը (DWX) հասել է բորսայի բացումից ի վեր ամենաբարձր մակարդակին՝ 10,035.91 կետ։

2022 թվականի մայիսի 10-ին բորսայի գրասենյակը տեղափոխվել է Յաֆուրի բիզնես թաղամաս։

## Գործարքների ժամանակ
Դամասկոսի բորսան բաց է կիրակիից հինգշաբթի։ Ուրբաթը և շաբաթը հանգստյան օրեր են։ 
Գործարքներն իրականացվում են տեղական ժամանակով 11:00-ից մինչև 13:00-ն (UTC+3):

## Ծանոթագրություններ

## Արտաքին հղումներ
*Դամասկոսի բորսայի կայք

Կատեգորիա:2009 հիմնադրված ընկերություններ
Կատեգորիա:2009 հիմնադրված կազմակերպություններ
Կատեգորիա:Բորսաներ
Կատեգորիա:Դամասկոս
Կատեգորիա:Սիրիա
Կատեգորիա:Ֆինանսական շուկաներ
Կատեգորիա:Ֆոնդային բորսաներ
Լար (Իրան)

**Լար** (), քաղաք Իրանի հարավում, Ֆարս օսթանում։ Հանդիսանում է Լարեստան շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Գտնվում է Ֆարս օսթանի հարավային մասում` վարչական կենտրոն Շիրազից մոտ 264 կմ հարավ-արևելք։ Նախկինում հայտնի է եղել նաև որպես *Լարեստան*։

## Բնակչություն
Բնակչությունը 2016 թվականի մարդահամարի տվյալներով կազմում էր 62 045 մարդ, որոնք կազմում էին 18 578 տնտեսություն։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում լարեստանցիներ են, որոնց կոչում են նաև *աչոմի*, որոնք խոսում են պարսկերենի տեղական բարբառով և գերազանցապես սուննի մուսուլմաններ են։

## Ծանոթագրություններ

Կատեգորիա:Իրանի քաղաքներ
Կատեգորիա:Ֆարսի նահանգ
Լանդյան սագեր

**Լանդյան սագեր**,  սագերի ցեղ, որը ստեղծվել է 20-րդ դարի առաջին կեսին Ֆրանսիայում, տեղական սագերի հիմքի վրա։

## Նկարագրություն
Փետրավորումը՝ գորշ։ Արու սագերի կենդանի զանգվածը 7,5-8,0 կգ է, էգերինը՝ 6,5-7։ Տարեկան միջին ձվատվությունը՝ 30-40 ձու։ Ձվի զանգվածը՝ 180-200 գրամ։ Սագերը բուծում են լյարդ ստանալու համար, որի միջին քաշը մսեղիքի զանգվածի մինչև 9% է։ Ցեղի և հռենոսյան սագերի բտվող խառնածինների՝ 9,5-10,0 կգ, լյարդի զանգվածը՝ 800–850 կգ։ Ցեղը բուծվում է եվրոպական երկրներում , Ռուսաստանում։

Կատեգորիա:Սագերի ցեղեր
Խաթունարխի տեղական

**Խաթունարխի տեղական**, գլուխ սոխ սորտի տեղական պոպուլյացիա։

## Ընդհանուր նկարագրություն
Երկամյա բույս է, որի ծաղկաբույլը գնդաձև է, ծաղիկները՝ երկսեռ։ Սոխարմատը կլոր-տափակավուն և կլոր է։ Արտաքին չոր թեփուկները մանուշակակարմրավուն են, հաճախ՝ վարդագույն երանգով։ Թեփուկները խիտ են, կաշեկերպ, փայլուն, սպիտակ, երկագույն էպդերմիսով։ Սոխուկը միջին խտության է, քաղցր կամ կիսակծու, 80-200 գ զանգվածով, սլաքների թիվը 1 բույսի վրա 3-5 հատ է։ Տերևները մուգ կանաչավուն են, խիտ մոմաշերտով։ Ուշահաս սորտ է։ Բերքատվությունը 200-250 ց/հա է, սերմի բերքատվությունը՝ 3-4 ց/հա։

Կատեգորիա:Պոպուլյացիաներ
Մադլեն Էգլե

**Մադլեն Էգլե** (գերմաներեն՝ *Madeleine Egle.*  ), ավստրիացի սահնակորդուհի-մարզիկ, աշխարհի պատանեկան առաջնությունների կրկնակի բրոնզե մեդալակիր, Լիլեհամերի պատանեկան օլիմպիական խաղերի և Փհենչհանի օլիմպիական խաղերի բրոնզե մեդալակիր։

## Կարիերա
Սահնակային սպորտով սկսել է զբաղվել 2007 թվականից։ 2013 թվականին հանդես է եկել  աշխարհի պատանեկան գավաթի խաղարկութաւն մրցումներում։ Մեկ տարի անց  մասնակցել է Իգլսում անցկացված աշխարհի պատանեկան առաջնությանը, որտեղ զբաղեցրել է 25-րդ տեղը մեկտեղանոց սահնակներով սահքի մրցությունում։ 2015 թվականին մասնակցել է Ավստրիայի պատանեկան առաջնությանը, ոսկե մեդալ նվաճել մեկտեղանոց սահնակներով սահքի մրցումներում, այնուհետև Լիլեհամմերում անցկացված աշխարհի պատանեկան առաջնությունում  փոխանցումավազքում արժանացել է բրոնզե մեդալի, ինչպես նաև զբաղեցրել 4-րդ տեղը մեկտեղանոց սահնակներով սահքի մրցումներում  . Մեկ տարի անց Լիլեհամերի պատանեկան օլիմպիական խաղերում բրոնզե մեդալ է նվաճել մեկտեղանոց սահնակներով սահքի մրցումներում, այնուհետև այդ նույն մրցաձևում մասնակցել է Քյոնիգսզեեում անցկացված աշխարհի մեծահասակների առաջնությանը և գրավել 18-րդ տեղը։

## Ձեռքբերումներ
### Օլիմպիական խաղեր

### Աշխարհի առաջնություններ

### Եվրոպայի առաջնություններ

### Աշխարհի պատանեկան առաջնություններ

### Աշխարհի գավաթի խաղարկություններ
#### Տեղերն ընդհանուր դասակարգման մեջ

#### Աշխարհի գավաթի խաղարկության մրցումներում գրաված անհատական պոդիումային տեղերը
2023/2024 մրցաշրջանի վերջի դրությամբ

#### Աշխարհի գավաթի խաղարկության մրցումներում գրաված թիմային պոդիումային տեղերը
2023/2024 մրցաշրջանի վերջի դրությամբ

## Ծանոթագրություններ

## Արտաքին հղումներ
* Մադլեն Էգլեն ՖԻԼ-ի կայքում 
* Մադլեն Էգլեի անձնական կայքէջը
* Մադլեն Էգլեն սահնակային սպորտի ավստրիական ասոցիացիայի կայքում
* Egle bei Olympic.org
* Madeleine Egle profile at Eurosport

Կատեգորիա:1998 ծնունդներ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Արթուր Սոարեշ Դիաշ

**Արթուր Սոարեշ Դիաշ** (, ), պորտուգալացի ֆուտբոլային մրցավար։ 2010 թվականից ՖԻՖԱ-ի մրցավար։

## Կարերիա
Դիասը սովորել է Վիլա Նովա դե Գայայի բարձրագույն լեզվաբանական և վարչական ինստիտուտում (2016 թվականից՝ ISLA՝ զարգացման և տեխնոլոգիաների պոլիտեխնիկական ինստիտուտ)։ Ստացել է դիպլոմ։

Արթուրը դեռ ուսանող ժամանակ սպասարկում էր մարզային մրցաշարերի ֆուտբոլային հանդիպումները։ 2004 թվականին ստացել է առաջին կատեգորիան և այդ ժամանակվանից աշխատել է Պրիմերայի լիգայի, Պորտուգալիայի բարձրագույն դիվիզիոնի խաղերում։ 2010 թվականից ՖԻՖԱ-ի մրցավար է։ 2016 թվականին ճանաչվել է Պորտուգալիայի լավագույն ֆուտբոլային մրցավար։

2017 թվականի հունվարի սկզբին Դիասին և նրա ընտանիքին սպառնում էին «Պորտուի»՝ Super Dragões ֆան-խմբի երկրպագուները․ «Պորտուն» մեղադրվում էր այն բանում, որ մրցավարները հաճախ անարդար որոշումներ են կայացնում Լիսաբոնի «Բենֆիկայի» օգտին։

2017 թվականի ապրիլին Դիասը նշանակվել է Ռուսաստանում կայացած ՖԻՖԱ Կոնֆեդերացիաների գավաթ 2017-ի տեսաընթերակա։ Նույն պաշտոնում աշխատել է  Ֆուտբոլի աշխարհի առաջնություն 2018-ում։

Նշանակվել է 2021 թվականի Եվրոպայի առաջնության խաղերի և Տոկիոյի օլիմպիական ֆուտբոլային մրցաշարի գլխավոր մրցավար։ Երկու մրցաշարերում էլ դատել է խմբային փուլի երկու հանդիպում, ինչպես նաև օգնել է գլխավոր մրցավար Քրիս Բիտին՝ որպես օլիմպիական եզրափակչի չորրորդ պաշտոնական մրցավար։

Բացի միջազգային ակումբային և ազգային թիմային մրցումներից, Դիասը աշխատել է նաև Հունաստանի Սուպերլիգայի և Սաուդյան Արաբիայի Սուպերլիգայի, ինչպես նաև Չինաստանի Սուպերլիգայի գավաթային մրցումներում։

### Եվրոպայի առաջնություն 2020

### Օլիմպիական խաղեր 2020

## Ծանոթագրություններ

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Պորտուգալացի ֆուտբոլային մրցավարներ
Կատեգորիա:ՈՒԵՖԱ Եվրո 2024-ի մրցավարներ
Կիմ Միլտոն Նիլսեն

**Կիմ Միլթոն Նիլսեն** (, ), դանիացի ֆուտբոլային մրցավար։ Նիլսենի անունը կապված է 1998 թվականին Ֆրանսիայում կայացած աշխարհի առաջնությունում Բեքհեմին հեռացնելուց հետո հայտնի սկանդալի հետ։

## Կենսագրություն
Կիմ Միլթոն Նիլսենը մրցավարական կարիերան սկսել է դեռ 15 տարեկանում՝ 1976 թվականին։ 1986 թվականից ստացել է Դանիայի առաջնության խաղերը սպասարկելու իրավունք, իսկ 1988 թվականին ստացել է ՖԻՖԱ-ի միջազգային կարգ։ Դանիացի մրցավարը ճանաչում է ձեռք բերել 1993 թվականին, երբ նշանակվել է Բրեմենի «Վերդերի» (Գերմանիա) և «Բարսելոնայի» (Իսպանիա) միջև Եվրոպայի Սուպերգավաթի հանդիպումը սպասարկելու։ Մեկ տարի անց՝ 1994 թվականին, Նիլսենին վստահվել է ՈՒԵՖԱ-ի գավաթի եզրափակիչը, իսկ 1996 թվականին նա նշանակվել է առաջին խոշոր միջազգային մրցաշարում՝ Եվրոպայի առաջնությունում։ Ընդհանրապես, ինչ վերաբերում է հավաքականների մակարդակով մրցումներին, ապա Եվրո-96-ից սկսած ոչ մի խոշոր մրցաշար չի անցկացվել առանց Նիլսենի մասնակցության, բայց Եվրո-2004-ը նրա համար վերջինն էր, քանի որ 2005 թվականին նա ավարտել է մրցավարի կարիերան։

Չեմպիոնների լիգայում Կիմ Միլթոն Նիլսենը դատել է 65 խաղ։ 2004 թվականին դատել է Եվրոպական ակումբային գլխավոր մրցաշարի եզրափակիչ հանդիպումը «Մոնակոյի» և «Պորտուի» միջև։

2005 թվականին 45-ամյա Կիմ Միլթոն Նիլսենը հասել է ՈՒԵՖԱ-ի տարիքային սահմանափակման շեմին և ավարտել է կարիերան։

## Հետաքրքիր փաստեր
* 1998 թվականի աշխարհի առաջնության ժամանակ դանիացին աչքի ընկել է Դևիդ Բեքհեմի վիճելի հեռացմամբ, երբ վերջինս արգենտինացի Դիեգո Սիմեոնեի հարվածից պաշտպանվելու համար իրեն նեղացնողին խփել է ոտքով։
* 2005/06 մրցաշրջանի սկզբում Նիլսենը հիշվել է «Մանչեսթեր Յունայթեդի» հարձակվող Ուեյն Ռունիի հեռացմամբ, երբ վերջինս, դեղին քարտ ստանալով, սարկազմով ծափահարել է մրցավարին։

## Ծանոթագրություններ

## Արտաքաին հղումներ
* Досье Нильсена на сайте sports.ru
* Чемпионат мира по футболу 2002

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Դանիացի ֆուտբոլային մրցավարներ
Խառնածին

մինի|Պոմչի ցեղատեսակի շնաձագ

**Խառնածին**, երկու և ավելի ցեղերի տրամախաչումից ստացված կենդանի։ Առաջին սերնդի խառնածինների մոտ տնտեսապես օգտակար որոշ ցուցանիշներում կաթնատվություն, մսատվություն (քաշաճ), ձվատվություն, բրդատվություն և այլն հաճախ արտահայտվում է հետերոզիսի երևույթը, որն օգտագործում են արդյունաբերական տրամախաչման ժամանակ բարձր մթերատու կենդանիներ ստանալու համար։ Ժառանգականության բարդ, անհամասեռ գենետիկական կառուցվածքի շնորհիվ խառնածիններն ընտրության համար հարմար նյութ են նոր ցեղերի ստացման ժամանակ։ Ի տարբերություն հիբրիդների՝ խառնածինները հեշտ են զուգավորվում միմյանց հետ և տալիս են պտղատու սերունդ։

Կատեգորիա:Կենդանիների վերարտադրություն
Եմենի ռիալ

**Եմենի ռիալ** (,  հապավում՝ **YRl**), Եմենի դրամական արժույթ, որը շրջանառության մեջ է 1990 թվականին երկրի միավորումից ի վեր։ Ֆորմալ առումով այն բաժանված է 100 ֆիլսի, թեև նմանատիպ անվանական արժեքով մետաղադրամ երբևէ շրջանառության մեջ չի դրվել։

## Պատմություն
XVIII և XIX դարերում ռիալը ասոցացվում էր Մարիա Թերեզա թալերի հետ, որը լայնորեն օգտագործվում էր Եմենում՝ մոկկո սուրճի առևտրի համար։

Եմենը իր զարգացման ընթացքում զարգացրեց նաև իր օրինական արժույթը։ Եմենի Արաբական Հանրապետության և Եմենի Ժողովրդադեմոկրատական ​​Հանրապետության միավորումից հետո 1990 թվականին Հյուսիսային Եմենի ռիալը և Հարավային Եմենի դինարը մնացին շրջանառության մեջ ամբողջ երկրում՝ 1 ռիալի դիմաց 26 դինարին համարժեք, իսկ 1993 թվականին թողարկվել են առաջին նոր մետաղադրամները։ 1996 թվականին դինարը հանվեց շրջանառությունից, իսկ ռիալը դարձավ երկրի միակ արժույթը, իսկ հին թղթադրամները աստիճանաբար փոխարինվեցին նորերով։

Ներկայումս շրջանառության մեջ են 5, 10 և 20 ռիալի մետաղադրամներ և 50, 100, 200, 250, 500 և 1000 ռիալ թղթադրամներ։ Եմենի ռիալային թղթադրամներն արտադրվում են Ռուսաստանի Դաշնությունում՝ «Գոզնակ» ԲԲԸ-ի արտադրական օբյեկտներում։

Եմենի ռիալի արժեքը ԱՄՆ դոլարի նկատմամբ զգալիորեն նվազել է՝ 1990-ականների սկզբին մեկ դոլարի դիմաց 12,01 ռիալի համեմատ։ 1990-ականների կեսերից Եմենի ռիալը դարձել է ազատ փոխարկելի։ Թեև ռիալն այն ժամանակվանից իջել է 20-ից մինչև մոտ 215 ռիալ ԱՄՆ դոլարի նկատմամբ, սակայն ռիալը կայուն է մնացել մի քանի տարի։

2010 թվականից Եմենի Կենտրոնական բանկը ստիպված է եղել մի քանի անգամ միջամտել, ինչը հանգեցրել է ոսկեարժութային պահուստների լուրջ կրճատման։ Մինչև 2013 թվականի վերջը Տնտեսական հետախուզության բաժինը ակնկալում էր, որ պահուստները կնվազեն մինչև ներմուծման մոտ 1,3 ամիս հետագա տարիներին, չնայած այն տեղեկություններին, որ Սաուդյան Արաբիան 1 միլիարդ դոլար պիտի փոխանցեր Եմենի Կենտրոնական բանկին։

2014 թվականի Եմենի քաղաքացիական պատերազմի պատճառով Եմենի ռիալի փոխարժեքը տատանվել է 200-500 եմենական ռիալ 1 ԱՄՆ դոլարի դիմաց։

## Մետաղադրամներ
Երբ Եմենը միավորվեց, Հյուսիսային Եմենը թողարկեց մետաղադրամներ 1, 5, 10, 25 և 50 ֆիլս և 1 ռիալ արժեքներով։ Ֆիլսը հանվեց շրջանառությունից։

1993 թվականին Եմենի Կենտրոնական բանկը ներկայացրել է 1 և 5 ռիալ անվանական արժեքով նոր մետաղադրամներ։ Դրանց հաջորդեցին 1995 թվականին 10 ռիալ մետաղադրամները, իսկ 2004 թվականին՝ 20 ռիալ։

## Թղթադրամներ
Միավորման պահին Եմենի Կենտրոնական բանկի թղթադրամները շրջանառության մեջ էին 1, 5, 10, 20, 50 և 100 ռիալ անվանական արժեքներով։ 1993 թվականին 1 և 5 ռիալ թղթադրամները փոխարինվեցին մետաղադրամներով, նույնը տեղի ունեցավ 1995 թվականին 10 ռիալ թղթադրամների հետ։ 2004 թվականին 20 ռիալթղթադրամները փոխարինվել են մետաղադրամներով։

250 ռիալ թղթադրամը թողարկվել է 2009 թվականի նոյեմբերի 14-ին։

2017 թվականին Եմենի Կենտրոնական բանկը, որն տեղափոխվել էր Ադեն՝ նրա ժամանակավոր մայրաքաղաքը քաղաքացիական պատերազմի պատճառով, թողարկեց ռիալի թղթադրամներ՝ փոփոխված անվտանգության հատկանիշներով և տարբեր չափերով։ 2018 թվականին Եմենի Կենտրոնական բանկը վերադարձրեց 200 ռիալ թղթադրամը և թողարկեց նոր 100 ռիալ թղթադրամը։

## Փոխարժեք

## Ծանոթագրություններ

## Արտաքին հղումներ
Yemen, North Yemen Rial, ''banknote catalog''

Կատեգորիա:Ասիական արժույթներ
Կատեգորիա:Դրամական միավորներ
Կատեգորիա:Եմենի տնտեսություն
Վերա Նիկոլիչ Պոդրինսկա

մինի|Բարոնուհի Վերա Նիկոլիչ Պոդրինսկա
**Վերա Նիկոլիչ Պոդրինսկա**(հունիսի 8, 1886 Զագրեբ-մարտի 28, 1972 Զագրեբ) խորվաթ նկարիչ և բարոնուհի։

## Կենսագրություն
Պոդրինսկան  Բարոն Վլադիմիր Նիկոլիչ և բարոնուհի Գաբրիելլա Էլլա Ֆրանցիսկա Մարիայի(ծնված՝ Սքոթի) դուստրն էր։ Նիկոլիչին նկարել է սովորեցրել խորվաթ նկարիչ Օտտո Իվեկովիչը 1900 թվականից, այնուհետև սովորել է Փարիզում ՝ Անդրե Լոտեի և  Լեո Յունեկի մոտ։ 1917 թվականին առաջին ցուցադրությունը ունեցավ։

1944 թվականին Խորվաթիայի Անկախ Պետության կառավարության կողմից Զագրեբի Պանտովչակ փողոցում գտնվող նրա սեփականությունում տեղակայվել էր բանտային ճամբար։ Ճամբարում պահվում էին գերի ընկած ամերիկացի օդաչուները։ Օդաչուներին թույլատրվել է աշխատել Նիկոլիչի խաղողի այգում և  օգտագործել նրա ունեցվածքը թենիս խաղալու և երաժշտություն լսելու և այլ գործունեության համար։

Պատերազմից հետո նրա ունեցվածքը կա՛մ ազգայնացվեց, կա՛մ գնվեց իշխող Կոմունիստական կուսակցության կողմից, և կառուցվեց Վիլա Զագորջեն՝ Հարավսլավիայի առաջնորդ Յոսիպ Բրոզի կալվածքը։

1957 թվականին  Նիկոլիչը գիրք է հրատարակել Զագրեբից Բանգկոկ («Զագրեբից Բանգկոկ») ճանապարհորդելու մասին։

Նիկոլիչը 1966 թվականին մեկնել է Ամերիկայի Միացյալ Նահանգներ՝ մասնակցելու իր աշխատանքների ցուցադրությանը։ Նրան դիմավորեցին մի քանի նախկին բանտարկյալներ, որոնք պահվում էին Երկրորդ համաշխարհային պատերազմի ժամանակ նրա կալվածքում։

## Ծանոթագրություններ


## Հղումներ
* Biography and images of Podrinska's paintings on *Croatian Women Painters Born in the 19th Century*.
* The Serbian Origins of Nikolić Podrinska family on *VIJEĆE SRPSKE NACIONALNE MANJINE BJELOVARSKO - BILOGORSKE ŽUPANIJE*.

 
Կատեգորիա:20-րդ դարի նկարչուհիներ
Կատեգորիա:Զագրեբ քաղաքում ծնվածներ
Կատեգորիա:Խորվաթ արվեստագետներ
Կատեգորիա:Խորվաթ կին արվեստագետներ
Կատեգորիա:Խորվաթ նկարիչներ
Կատեգորիա:Նկարիչներ այբբենական կարգով
Պալացցո Կաոտորտա Անգարան

**Պալացցո Կաոտորտա Անգարան** (), *[[Վենետիկի պալատների ցանկ|պալացցո]]* (պալատ) Վենետիկի Դորսոդուրո պատմական շրջանում, Մեծ ջրանցքի (*Կանալ* *գրանդե*) վրա։ Գտնվում է Պալացցո Բալբիի և Պալացցո Չիվրան Գրիմանիի հարևանությամբ։

## Պատմություն
Կառուցվել է 14-րդ դարում, սակայն 1956 թվականին հիմնովին ռեկոնստրուկցիայի է ենթարկվել։ Ճակատային հատվածը հետաքրքիր է ընդգծված քիվերով և միջնահարկի պատուհանների միջև 18-րդ դարի զինանշանով։ Պալատը մուտք ունի Մեծ ջրանցքից։

## Տես նաև
* Վենետիկի պալատներ

## Ծանոթագրություններ

Կատեգորիա:Վենետիկի պալատներ
Տնտեսական համագործակցության և զարգացման դաշնային նախարարություն

**Տնտեսական համագործակցության և զարգացման դաշնային նախարարություն**  ), հապավումը **BMZ**, Գերմանիայի Դաշնային Հանրապետության նախարարների կաբինետի մակարդակով նախարարություն։ Գլխավոր գրասենյակը գտնվում է Բորնում Գերմանիայի կանցլերի նախկին գրասենյակի շենքում, իսկ երկրորդ խոշոր գրասենյակը գտնվում է Բեռլինում։

Նախարարությունը, որը հիմնադրվել է 1961 թվականին, աշխատում է խրախուսելու Գերմանիայի և այլ երկրներում տնտեսական զարգացումը միջազգային համագործակցության և գործընկերության միջոցով։ Այն համագործակցում է զարգացման մեջ ներգրավված միջազգային կազմակերպությունների հետ, այդ թվում Արժույթի միջազգային հիմնադրամի, Համաշխարհային բանկի և Միավորված ազգերի կազմակերպության։

Գերմանիան Զարգացման աջակցության կոմիտեի (DAC) զարգացման ոլորտում համագործակցության երկրորդ խոշոր մատակարարն է։ Երկկողմ համագործակցությունը կազմում է Գերմանիայի պաշտոնական զարգացման աջակցության հիմնական մասը՝ Տնտեսական համագործակցության և զարգացման դաշնային նախարարության (BMZ) գլխավորությամբ, մինչդեռ Դաշնային արտաքին գերատեսչությունը վերահսկում է մարդասիրական օգնությունը, ճգնաժամերի կանխարգելումը, կայունացումը և խաղաղության հաստատումը։

ՏՀԶԿ-ի տվյալներով՝ Գերմանիայի ընդհանուր ODA-ն (35 միլիարդ ԱՄՆ դոլար, նախնական տվյալներ) աճել է 2022 թվականին՝ փախստականների համար դոնորների ծախսերի աճի և միջազգային կազմակերպություններին ներդրումների ավելացման պատճառով։ Այն ներկայացնում էր համախառն ազգային եկամտի (ՀՆԱ) 0,83%-ը։

## Ցուցակ

## Ծանոթագրություններ

Կատեգորիա:1961 հիմնադրված կազմակերպություններ
Կատեգորիա:Գերմանիայի արտաքին հարաբերություններ
Կատեգորիա:Գերմանիայի տնտեսություն
Կատեգորիա:Գերմանիայի քաղաքականություն
Կատեգորիա:Միջազգային զարգացման գործակալություններ
Նուռաբադ (Ֆարս)

**Նուռաբադ** (), քաղաք Իրանի հարավում, Ֆարս օսթանում։ Հանդիսանում է Մամասանի շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Գտնվում է Ֆարս օսթանի արևմտյան մասում` վարչական կենտրոն Շիրազից մոտ 92 կմ հյուսիս-արևմուտք։

## Բնակչություն
Բնակչությունը 2016 թվականի մարդահամարի տվյալներով կազմում էր 57 058 մարդ, որոնք կազմում էին 16 430 տնտեսություն։ Ֆարս օսթանի բնակչությամբ տասնմեկերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Կատեգորիա:Ֆարսի նահանգ
Սիդոնիա Ռուբիդո Էրդոդի

**Սիդոնիա Ռուբիդո Էրդոդի**(1819–1884), Խորվաթիայի առաջին օպերային պրիմադոննան, իլլիական շարժման կարևոր անդամ։

## Կյանք
Սիդոնիա Ռուբիդո Էրդոդին ծնվել է 1819 թվականի փետրվարի 2-ին։ Նա կոմս Դրագուտին Էրդոդիի և նրա ֆրանսիացի կնոջ՝ Հենրիետա Գարբուվալի և Շամարի դուստրն էր։ Հաջորդ օրը նորածինը մկրտվել է Զագրեբի Սուրբ Մարկոս ​​եկեղեցում ծխական քահանա Պետար Հորվատիչի կողմից։ Այդ ժամանակ Զագրեբում ծննդատուն չկար, բայց նրա անունը գրանցված էր Սուրբ Մարկոսի ծխական համայնքի ծնունդների գրանցամատյանում։ Մադրիդի Ռուբիդո ընտանիքը ծագումով Կաստիլիայից էր, որտեղ նրանց ազնվական կոչում էին տվել 12-րդ դարում։ Այդ ընտանիքի խորվաթական ճյուղը Խորվաթիա է եկել 19-րդ դարի առաջին կեսին։
մինի|Դրագուտիի դղյակը Ռազվորում
Սիդոնիան հիմնել է տարրական դպրոց Գորնյա Ռիեկայում՝ նախաձեռնելով նոր դպրոցի կառուցումը։ Այսօր Գորնյա Ռիեկայի հիմնական դպրոցը կրում է նրա անունը։

Սիդոնիյա Ռուբիդոն արձագանքել է իլիրական շարժման իդեալներին իր երիտասարդությամբ, իր դարավոր ժառանգությամբ և իր ուշագրավ երաժշտական կրթությամբ։ Վաղ տարիքում Սիդոնիան միացել է իլիրական շարժմանը։ Ամբողջ ընտանիքից միայն նա և իր եղբայր Ստեփանն էին աջակցում իլլիացիներին։ Ընտանիքի մյուս անդամները մագյարամետ էին։ 1833 թվականին Լյուդևիտ Գայը դիմեց հորը՝ խնդրանքով թույլ տալ իր դստերը ելույթ ունենալ Ֆիլհարմոնիկ երաժշտական ​​ընկերության համերգին։ Դրագուտինը թույլտվություն տվեց, իսկ Սիդոնիան ներկայացման ժամանակ երգեց Գայի հեղինակած «Խորվաթիան դեռ չի ձախողվել» հայրենասիրական երգը։ Այդ ժամանակ խորվաթերենը չէր օգտագործվում պաշտոնական միջոցառումների ժամանակ։ Աղջիկը մեծ հաջողություն ունեցավ և դարձավ Խորվաթիայի ազգային վերածննդի երաժշտական ​​աստղ[։

Նա շարունակել է հանդես գալ բարեգործական նպատակներով։ Այսպիսով, 1838 թվականին Իլիրիայի ազգային մեծ համերգին նա կատարեց արիա Վինչենցո Բելլինիի «Նորմայից»։

Նա կատարել է Վատրոսլավ Լիսինսկու «Սեր և չարություն» օպերայում գլխավոր դերը, որի պրեմիերան տեղի ունեցավ 1846 թվականի մարտի 28-ին։

Սիդոնիա Ռուբիդոն շարունակեց ֆինանսապես աջակցել իլլիական շարժմանը և գրեթե պարտքերի մեջ ընկավ։

Այնուհետև նա դադարեցրեց իր հասարակական գործունեությունը Վիեննայի ճնշումների պատճառով։ Նա քրոջ՝ Ալեքսանդրինայի հետ ֆինանսավորել է անտուն երեխաների համար նախատեսված հաստատություն։

1861-1865 թվականներին եղել է Խորվաթիայի երաժշտական ​​ինստիտուտի հովանավոր։

## Լեգենդ
1858 թվականին նա, ըստ լեգենդի, առաջինն էր, ով երգեց Խորվաթիայի օրհներգը Զագորյեի Գորնյա Ռիեկայում գտնվող իր ամրոցից։ Սակայն լեգենդը հաստատող պատմական ապացույցներ չկան։

## Ծանոթագրություններ


## Հղումներ
*Sidonija Rubido 

Կատեգորիա:19-րդ դարի օպերային երգիչներ
Կատեգորիա:Զագրեբ քաղաքում ծնվածներ
Կատեգորիա:Խորվաթ երաժիշտներ
Կատեգորիա:Խորվաթ երգչուհիներ
Կատեգորիա:Խորվաթ կանայք
Կատեգորիա:Խորվաթ օպերային երգիչներ
Ադրբեջանի պետական հարկային ծառայություն

**ԱՀ էկոնոմիկայի նախարարությանն առընթեր հարկային պետական ծառայություն** (), պետական մարմին, որն ապահովում է պետական վերահսկողության իրականացումը հարկերի ժամանակին և ամբողջական հավաքագրման, պետական պարտադիր սոցիալական ապահովագրության, գործազրկության ապահովագրության և պարտադիր բժշկական ապահովագրության, ինչպես նաև այլ պարտադիր վճարներ ապահովման ոլորտում։

## Պատմություն
2019 թվականի հոկտեմբերի 23-ին Ադրբեջանի հարկերի նախարարությունը վերացվել է, և Ադրբեջանի էկոնոմիկայի նախարարությանը կից ստեղծվել է հարկային պետական ծառայություն։

2020 թվականի մայիսի 12-ին հաստատվել է Ծառայության կանոնակարգը։

### Կառուցվածք
2023 թվականի դեկտեմբերի 27-ին ստեղծվել են Ղարաբաղի գլխավոր տարածքային հարկային վարչությունը և Արևելյան Զանգեզուրի տարածքային հարկային վարչությունը։

### Կառավարում
2020 թվականի մայիսի 13-ին Օրխան Նազարլին նշանակվել է պաշտոնակատարի պաշտոնում Հարկային պետական ծառայության պետ։ 2021 թվականի մայիսի 6-ին նշանակվել է Էկոնոմիկայի նախարարությանն առընթեր հարկային պետական ծառայության պետի պաշտոնում։

## Ծանոթագրություններ

Կատեգորիա:2019 հիմնադրումներ Ադրբեջանում
Կատեգորիա:2019 հիմնադրված կազմակերպություններ
Կատեգորիա:Ադրբեջանի կառավարություն
Կատեգորիա:Ադրբեջանի նախարարություններ
Կատեգորիա:Ադրբեջանի պետական ծառայություններ
Կատեգորիա:Ադրբեջանի պետական կառուցվածք
Կատեգորիա:Ադրբեջանի տնտեսություն
Մայքլ Մաստրո

**Մայքլ (Մայք) Ռ. Մաստրո** (անգլերեն՝ *Michael (Mike) R. Mastro.* ), անշարժ գույքի զարգացման բնագավառի ամերիկացի նախկին գործարար։ 1,4 միլիոն դոլար ընդհանուր արժողությամբ երկու մատանին պարտապաններին վերադարձնելու վերաբերյալ դատավորի պահանջը չկատարելու պատճառով ձերբակալության կարգադրագիր ստանալուց հետո փախուստի է դիմել, ապաստանել Ֆրանսիայում։ Միացյալ Նահանգները փորձել է հասնել նրա և նրա կնոջ արտահանձնմանը՝ սնանկության խարդախության և փողերի լվացման  մեղադրանքով, սակայն դա չի հաջողվել։

Ըստ ամերիկյան դատարանի լրատվական ծառայության 2018 թվականի հունիսի 7-ի հայտարարության՝ սնանկության գործով վերաքննիչ հանձնաժողովը (Bankruptcy Appellate panel - BAP) որոշել է Մաստրոյին հարկադրել տեղեկատվություն տրամադրել իր արտասահմանյան հաշիվների մասին։

## Կենսագրություն
Մաստրոն Սիեթլում քառասուն տարի զբաղվել է գործարարությամբ՝ բնակարանների և միջին մասշտաբի գրասենյակների զարգացման ծրագրերի իրականացմամբ ու կառավարմամբ։ 2009 թվականին նա սնանկ է հայտարարվել, 2011 թվականին, այն բանից հետո, երբ ամերիկյան դատարանը նրան ու նախկին մանկավարժ կնոջը սնանկության խարդախության և փողերի լվացման մեղադրանք է ներկայացրել, կնոջ հետ փախել է Ֆրանսիա։ 2012 թվականին նրանք ձերբակալվել են Ֆրանսիական Ալպերում՝ Անսի լճի ափին,  և ենթարկվել են արտահանձնման հայցով լսումների։ Մի քանի ամիս տնային կալանքի տակ պահվելուց հետո՝ 2013 թվականի հունիսին նրանք ազատ են արձակվել ֆրանսիական դատարանի կողմից, որը մերժել է նրանց արտահանձնելու վերաբերյալ  ԱՄՆ-ի հայցը այն հիմնավորմամբ, որ թեև Մաստրոները հափշտակել են տարեց մարդկանց խնայողությունները, նրանք իրենք չափազանց ծեր են բանտարկված լինելու համար։

Մաստրոյի սնանկությունը բնորոշվել է որպես Վաշինգտոն նահանգի պատմության մեջ ամենամեծ անհատական սնանկացումը։ Նախքան սնանկության գործընթաց նախաձեռնելը, Մաստրոներն իրենց ակտիվները, ներառյալ մոտավորապես 15 միլիոն դոլար արժողությամբ տունը, որպես irrevocable trust հանձնել էին Բելիզում տեղակայված համապատասխան կազմակերպության։

## Անձնական կյանք
Մայքն ու Լինդան ծանոթացել են 1974 թվականին, երբ երկուսն էլ աշխատում էին Ժողովրդական բանկում (People's Bank): Նրանք ամուսնացել են 1989 թվականին՝ այն բանից հետո, երբ Մայքի առաջին կինը՝ Ջոանը, մահացել է քաղցկեղից։

## Ծանոթագրություններ

Կատեգորիա:1925 ծնունդներ
Կատեգորիա:Ապրող անձինք
Կատեգորիա:Էքստրադիցիա
Կատեգորիա:Ամերիկացի գործարարներ
Զլատա Կոլարիչ-Կիշուր

**Զլատա Կոլարիչ-Կիշուր** (հոկտեմբերի 29, 1894 – սեպտեմբերի 24, 1990), խորվաթ գրող ։

Կոլարիչ-Քիշուրը ծնվել է Սլավոնսկի Բրոդում, սակայն ընտանիքի հետ տեղափոխվել է Պոժեգա ։ Նա իր մանկությունը նկարագրել է «Իմ ոսկե հովիտը»գրքում ։ 1919-1990 թվականներին ապրել է Զագրեբում։ Ամուսնացած էր Հինկո Կոլարիչ Քիշուրի հետ։ Մահացել է Զագրեբում 1990 թվականի սեպտեմբերի 24-ին ՝ 96 տարեկան հասակում։

## Ստեղծագործություններ
* Մեր ուրախ աշխարհը (1933)
* Մանկական արկղից (1935)
* Ծիծաղեք, երեխաներ։ (1935)
* Պատմություն և իրականություն (1940)
* Արշալույսից մինչև մայրամուտ (1950)
* Ձմեռային հեքիաթ (1950)
* Արևային արահետներով (1951)
* Մանկական խաղեր (1953, 1956, 1963)
* Չիրականացված ցանկություններ (1954)
* Ծաղիկներ (1955, 1958)
* Թռչունների փառատոն (1958, 1959, 1961)
* Երգով և կատակով Ադրիատիկ լեռան վրա (1961)
* Իմ Ոսկե Հովիտը (1972)
* Իմ ուրախությունները (1981)
* Խորվաթ մանկագիրներ-խորվաթական գրականության հինգ դար, 181 / III (1991)
* Ընտրված աշխատանքներ (1994)

## Ծանոթագրություններ


Կատեգորիա:Եվրոպական գրականություն
Կատեգորիա:Խորվաթ արձակագիրներ
Կատեգորիա:Խորվաթ գրողներ
Մասաակի Շիրակավա

**Մասաակի Շիրակավա** (, ), ճապոնացի տնտեսագետ, Ճապոնիայի բանկի 30-րդ կառավարիչ, Աոյամա Գակուին համալսարանի պրոֆեսոր։ Նա նաև հանդիսանում է Միջազգային հաշվարկների բանկի (*BIS*) տնօրեն և փոխնախագահ։

## Կենսագրություն
Մասաակի Շիրակավան ծնվել է 1949 թվականին Ֆուկուոկայում։ Ավարտել է միջնակարգ դպրոցը Կոկուրա քաղաքում։

1972 թվականին ավարտել է Տոկիոյի համալսարանը։ 1977 թվականին նա Չիկագոյի համալսարանում ստացել է տնտեսագիտության մագիստրոսի կոչում։

## Գործունեություն
Շիրակավան միացել է Ճապոնիայի Բանկին 1972 թվականին։ Բանկում նրա տարբեր առաջադրանքները ներառում էին Օիտայի մասնաճյուղում գլխավոր տնօրենի պաշտոնը։ Որոշ ժամանակ նա եղել է ԱՄՆ-ի գլխավոր մենեջեր Նյու Յորքում գտնվող բանկի գրասենյակում։

Շիրակավան ուսանել է Կիոտոյի համալսարանի հանրային քաղաքականության ասպիրանտուրայում 2006 թվականին։ Նա վերադարձել է Ճապոնիայի բանկ 2008 թվականին։

Շիրակավայի թեկնածությունը որպես Ճապոնիայի բանկի կառավարիչ հաստատվել է 2008 թվականի ապրիլի 9-ին։ Մասաակին զբաղեցնում է 6-րդ տեղը աշխարհի ամենահզոր տնտեսագետների ցուցակում ըստ *Newsweek*-ի, տնտեսական եռյակի հետ մեկտեղ՝ Բեն Բեռնանկեն (4-րդ) և Ժան-Կլոդ Տրիշեն (5-րդ)։

Շիրակավայի սկզբունքն է «ճկուն և ժամանակին արձագանքել հանգամանքների փոփոխություններին» այնպես, որ կարող է նպաստել Ճապոնիայի կայուն աճին և զարգացմանը։ Այլ կերպ ասած, դա նշանակում է, որ բանկի ղեկավարի դերը Ճապոնիայում գների կայունության ապահովումն է և ֆինանսական համակարգի կայունության ապահովումը։

2011 թվականին նա ընդգրկվել է *Bloomberg Markets* ամսագրի 50 ամենաազդեցիկ մարդկանց վարկանիշում։ Նա *Group of Thirty*-ի անդամ է։

2013 թվականին նա ստանձնել է Աոյամա Գակուինի համալսարանի պրոֆեսորի պաշտոնը։

## Աշխատություններ
Վիճակագրական ակնարկի մեջ, որը բխում է Մասաակի Շիրակավայի և դրա մասին գրություններից, *OCLC/WorldCat*-ը ներառում է մոտավորապես 10+ աշխատություն՝ 20+ հրատարակություններում 3 լեզուներով և 110+ գրադարանային ֆոնդերում։

* *The Monetary Approach to the Balance of Payments and the Exchange Rate: an Empirical Study of Japan's Case* (1980)
* 図說日本銀行 (1993)
* *Financial Market Globalization: Present and Future* (1997)
* *The Asset Price Bubble and Monetary Policy: Japan's Experience in the Late 1980s and the Lessons* (2000)
* "One Year Under Quantitative Easing" (2002)
* *Japan's Deflation, Problems in the Financial System and Monetary Policy* (2005)
* *De-leveraging and Growth: Is the Developed World Following Japan's Long and Winding Road?* (2012)
* *Tumultuous Times: Central Banking in an Era of Crisis* (2021)

## Արտաքին հղումներ
*Deputy Governor Bank of Japan retrieved April 8, 2008
*Highlights 4-Remarks by BOJ nominees Shirakawa and Watanabe Reuters retrieved April 8, 2008
*小沢氏に振り回される福田首相　日銀人事めぐり (1/2ページ) – MSN産経ニュース 
*白川日銀総裁の同意決定へ＝民主 | 時事ドットコム  Jiji Press retrieved April 8, 2008
*(webcast only) The Way out of Economic and Financial Crisis: Lessons and Actions  Masaaki Shirakawa addresses the current global economic crisis and offer lessons from Japan’s recent experience.

## Ծանոթագրություններ

 
Կատեգորիա:Ճապոնացի տնտեսագետներ